Liikkuminen VR-ympäristöissä tapahtuu joko käyttämällä ohjaimia tai kävelemällä määrittelemäsi ”Play Arean” sisällä. Kontrollerit mahdollistavat teleporttailun ja ”lentämisen”, kävely taas on rajoitettu Play Arean sisälle. Suosittelemme kävelemään ja käyttämään omia jalkojasi, mikäli fyysinen tila sen mahdollista.
Suositeltu tapa liikkua pitkiä matkoja on teleporttaaminen. Se on mukava ja nopea tapa liikkua paikasta toiseen. Kun teleporttausnappi painetaan pohjaan, vasemmasta ohjaimesta heijastuu säde eteenpäin. Kun näppäimestä irroittaa, singahdat osoittamaasi paikkaan. Teleporttaaminen on sallittua vain, mikäli säde on vihreä.
Toinen tapa liikkua on vapaa lentäminen/liukuminen. Lentäminen tekee joka suuntaan liikkumisesta helppoa, jopa seinien ja kattojen läpi. Lentäminen tapahtuu ohjaimien joystickeistä ja/tai touchpadeistä. Lentäminen on tehokas työkalu, mutta tottumattomalle käyttäjälle se saattaa tuntua erittäin epämiellyttävältä. Käytä lentämistä vain, mikäli sinulle on jo kasvanut ”VR jalat”.